বাসার বিদ্যুৎ বিল বেশি আসছে বলে বিদ্যুৎ অফিসে গিয়ে বললাম- আগে তো এত বিল আসতো না! এখন কি হল হঠাৎ করে যে বাড়ির বিদ্যুৎ বিল এতটা আসে। বিল ম্যান হাসতে হাসতে বললো- আপনার সারা বাড়িতে মিটার একটা। আমি বললাম তো কি হয়েছে? বললো এই উত্তরটা আপনি আমাদের ডিভিশন ম্যানেজার এর কাছ থেকে জেনে নেন। আপনি তো যাচ্ছেনই আপনার বকেয়া বিল কিস্তি করার জন্য। আমি বললাম- আচ্ছা। যথারীতি উনার রুমে প্রবেশ করে বকেয়া কিস্তি এবং বিদ্যুৎ বিল বেশি আসা প্রসঙ্গ তুলতেই উনি বললেন। আপনাকে কিস্তি দেয়া হবে না। আর নতুন আরেকটি নিয়ম আমাদের উপর থেকে নির্দেশ দেয়া আছে। আমি বললাম সেটি কি? বললো ৪০০ ইউনিট এর বেশি হলেই আপনাকে প্রতি ইউনিট ৭টাকা হারে দিতে হবে এবং এর সাথে ১৫% ভ্যাট যোগ হবে। হতাশ মন নিয়ে আমার হাতে ধরা বিদ্যুৎ বিল এর দিকে তাকিয়ে দেখলাম গত মাসে বাড়ির ব্যাবহার প্রায় ৬০০ ইউনিট এর কাছাকাছি। আমি বললাম- আপনাদের নিয়ম অনুযায়ী তো ১০০থেকে দুশো ইউনিট এক দাম, দুশো থেকে তিনশ ইউনিট একদাম এবং তিনশ থেকে চারশো ইউনিট এর আরেক দাম। আমি কি সে নিয়মে পরিনা? উনার সাফ জবাব- চারশো ইউনিট ক্রস করেছেন তো আপনার প্রতি ইউনিট ফ্লাট রেট এ ৭টাকা হারে ধরা হবে। বললাম আমাদের তো খুব কষ্ট হচ্ছে এই বিল পরিশোধ করতে। তাহলে আমাকে আরও দুটো মিটার এর ব্যবস্থা করে দিন? বললো নতুন মিটার আপনি নিতে পারবেন না, উপরের নির্দেশ আছে, এখন মিটার ইস্যু করা যাবে না। আমি বললাম- সরকার তো বলেনি। উত্তরে উনি বিরক্তি সহকারে বললেন- আপনি এখন আসতে পারেন।